Bewegings | Health24
Posted by: 1ste keer swanger | 2009/02/12
Ek is nou 23 1/2 weke swanger met ' n dogtertjie. Wil net weet of die volgende normaal is.
Party dae is baba baie besig en ek heeltyd bewus van haar en haar bewegings en ek voel en sien haar skop op my magie (soos gister was so wilde dag tot gisteraand was sy weer stil). Ander dae soos vandag is ek skaars bewus van haar en moet ek regtig konsentreer op haar bewegings om seker te maak ek voel haar nog. Ek doen nie iets anders as normaalweg nie tog is sy stiller met tye.
Ek is net bang daar is dalk ietsie verkeerd maar ek is ook bang daar is dalk niks verkeerd en dat ek my ginekoloog onnodig pla.
Dankie vir die puik forum!
Hallo 1ste keer swanger
Onthou hulle slaap ook soms! Maar dis goed dat jy bewus is van haar bewegings. Hulle ontwikkel gewoonlik 'n patroon, sekere tye van die dag is hulle meer "besig" as ander. As jy baie woelig is, of net na etes, mag hulle ook baie woel. Hier na 28 weke kan mens begin tel hoe veel hulle beweeg - 'n maklike manier is om 'n botteltjie boontjies by derhand te hou en elke keer as sy skop 'n boontjie in 'n glas te gooi. As jy dit op 'n sekere tyd van die dag elke dag doen wanneer jy weet sy gewoonlik wakker is, gaan jy gou agterkom hoeveel tyd sy neem om 10 keer te skop/beweeg. As jy dan skielik 'n afname in haar bewegings sien, moet jy jou gyne of dokter laat weet.